open-index/open-wikipedia-markdown huggingface dataset:
Jorma Virtamo

**Jorma Tapio Virtamo** (s. 1. toukokuuta 1946 Tampere) on suomalainen tietoliikennetekniikan emeritusprofessori.

Jorma Virtamo syntyi lääninmaanmittausinsinööri Niilo Antero Virtamon ja lehtori Sirkka Marjatta Kallion perheeseen. Hän avioitui 1973 Anneli Lahden kanssa. Virtamo tuli ylioppilaaksi Tampereen lyseosta 1964 ja valmistui Teknillisestä korkeakoulusta diplomi-insinööriksi 1970 ja tekniikan lisensiaatiksi 1972 ja väitteli siellä tekniikan tohtoriksi 1976. 

Virtamo oli Teknillisessä korkeakoulussa tutkimusassistentti 1970–1971, Helsingin yliopistossa nuorempi tutkija 1971–1972 ja VTT:llä erikoistutkija 1972–1977 sekä erikois- ja johtava tutkija ja tutkimusprofessori 1986–1996. Suomen Akatemian vanhempi tutkija Virtamo oli 1978–1980 ja tutkimus- ja  osastopäällikkö Neste Oy:ssä 1980–1986. Palattuaan Teknilliseen korkeakouluun hän oli siellä tietoliikennetekniikan professori 1997–2009. Virtamo oli myös Tampereen teknillisen korkeakoulun dosentti vuodesta 1997 ja vieraileva tutkija Saksassa 1979–1980, Ranskassa 2002, Cambridgen yliopistossa Englannissa 2003 ja Gösta Mittag-Lefflerin nimeä kantavassa instituutissa Djursholmissa Ruotsissa 2004. 

## Lähteet
Heikki Nevanlinna

**Heikki Kai Olavi Nevanlinna** (27. marraskuuta 1947 Helsinki – 1. joulukuuta 2025 Helsinki) oli suomalainen geofyysikko, dosentti ja tietokirjailija. Hän oli koulutukseltaan filosofian tohtori ja työskenteli tutkimuspäällikkönä Ilmatieteen laitoksella.

## Teokset
* *Auringon aktiivisuuden vaikutus sääilmiöihin*, Ilmatieteen laitos 1974 
* Heikki Nevanlinna & Pirkko Welling, *Sähkömagneettinen induktio maassa*.  Helsingin yliopisto, Geofysiikan laitos, 1975 (63 lehteä)
* *Revontulet – tarua ja totta*, Helsinki : Ilmatieteen laitos, 1997 
* *Perustietoa geomagnetismista*, Helsinki : Ilmatieteen laitos, 2001 
* toim. *Kaisaniemestä Kumpulaan : tutkimusta, havaintoja ja ihmisiä Ilmatieteen laitoksessa*. Helsinki: Ilmatieteen laitos, 2005 
* *Avaruussää : auringosta tuulee*. Tähtitieteellinen yhdistys Ursa 2006 
* päätoim., *Muutamme ilmastoa : Ilmatieteen laitoksen tutkijoiden katsaus ilmastonmuutokseen*. Helsinki] : Karttakeskus, 2008 
* *Ilmakehä-ABC : selittävä asiasanasto*. Helsinki : Ilmatieteen laitos, 2008 
* *Geomagnetismin ABC-kirja*. Helsinki : Ilmatieteen laitos, 2009 
* *Ilmatieteen laitos 170 vuotta 1838–2008*. Helsinki : Ilmatieteen laitos, 2009 
* *Revontulihavainnot Suomessa, 1748–2009*. Helsinki : Ilmatieteen laitos, 2009 
* *Magneettiset havainnot Helsingin magneettis-meteorologisessa observatoriossa, 1844–1910*. Helsinki : Ilmatieteen laitos, 2011 
* *Auringon aktiivisuus ja ilmastonmuutos*. Helsinki : Ilmatieteen laitos, 2012  (41 s.)
* Heikki Nevanlinna & Peter Holmberg, *Geomagnetismia, meteorologiaa ja revontulitutkimusta Suomessa 1700-luvulta 1900-luvun alkuun*. Helsinki : Suomen Tiedeseura, 2013 
* *Jaakko Keränen : Suomen sääprofessori*. Ilmatieteen laitos, Sodankylän geofysiikan observatorio 2014 
* toim., *Sodankylän geofysiikan observatorio 1913–2013 : sata vuotta havaintoja ja tutkimusta*. Oulu: Oulun yliopisto, 2017 
* *Suomalainen polaariretkikunta Lapissa 1882–1884*. Helsinki : Suomen tiedeseura, 2017 
* *Geofyysikko Eyvind Sucksdorff : havaintojen taituri*. Helsinki : Societas Scientiarum Fennica, 2018 
* *Ilmatieteiden vaiheita ja vaikuttajia Suomessa*. Helsinki : Societas Scientiarum Fennica, 2021 
* *Neovius-Nevanlinna : erään suvun kronikka*. Helsinki : Societas scientiarum Fennica, 2022 

## Lähteet
Anneli Vehkoo

**Anneli Vehkoo** on suomalainen kirjailija ja toimittaja, joka on asunut vuosikymmeniä Pariisissa ja työskennellyt siellä muun muassa Yleisradion kulttuurikirjeenvaihtajana läpi 1990-luvun. Vehkoon romaaneja ovat *G-piste* (Myllylahti 2007), *Kaikki ne hetket kun olet yksin* (Karisto 2020), *Se kesä Pariisissa* (Karisto 2022) ja *Kaksi askelta kaipuuseen* (Vinha 2026).

Vehkoo opiskeli 1980-luvun alussa Sorbonnen yliopistossa ja 1980-luvun lopussa pariisilaisessa toimittajakoulussa. Hänet nimitettiin Ylen ensimmäiseksi kulttuurikirjeenvaihtajaksi vuonna 1990 asemapaikkanaan Pariisi. Noina vuosina hän teki muun muassa Radiomafialle ohjelmasarjoja *Café de Paris* ja *Café Mondo*. Television puolella hän on tehnyt raportteja muun muassa *[[A-ohjelmat|A-studioon]]*.

## Lähteet
Georg Friedrich Kolb

**Georg Friedrich Kolb** (1808–1884) oli saksalainen kirjailija, sanomalehtimies ja poliitikko. Hän oli pormestarina Speyerissä, kun hänet 1848 valittiin Frankfurtin parlamenttiin. Hän oli 1849 ja 1863–1872 Baijerin maapäivien ja 1868–1869 tulliparlamentin jäsen.

## Julkaisuja
* *Geschichte der Menschheit und der Kultur* (1843), myöhemmin nimellä *Kulturgeschichte der Menschheit* (1869–1870)
* *Handbuch der vergleichenden Statistik* (1857).

## Lähteet

## Aiheesta muualla
Kollar

**Kollar** tai **Kollár** on muun muassa seuraavien henkilöiden sukunimi:

* Boris Kollár (s. 1965), slovakialainen poliitikko ja liikemies
* Daniel Kollar (s. 1994), suomalainen jalkapalloilija
* Ján Kollár (1793–1852), slovakialainen runoilija ja pappi
* Kinga Kollár (s. 1978), unkarilainen juristi ja poliitikko
Douglasin piirikunta

**Douglasin piirikunta** () -nimisiä piirikuntia ovat Yhdysvalloissa:

* Douglasin piirikunta Coloradossa
* Douglasin piirikunta Etelä-Dakotassa
* Douglasin piirikunta Georgiassa
* Douglasin piirikunta Illinoisissa
* Douglasin piirikunta Kansasissa
* Douglasin piirikunta Minnesotassa
* Douglasin piirikunta Missourissa
* Douglasin piirikunta Nebraskassa
* Douglasin piirikunta Nevadassa
* Douglasin piirikunta Oregonissa
* Douglasin piirikunta Washingtonin osavaltiossa
* Douglasin piirikunta Wisconsinissa.
Julius Kollmann

**Julius Kollmann** (1834–1918) oli saksalainen anatomi. Hän oli professorina ensin Münchenin yliopistossa, sitten Baselin yliopistossa. Hän teki tutkimuksia hampaiden kehityksestä ja sidekudoksesta. Hän kirjoitti eurooppalaisten "rotujen" rotuanatomiaa koskevia julkaisuja.

Kollmann oli vuonna 1909 ehdolla lääketieteen tai fysiologian Nobel-palkinnon saajaksi.

## Julkaisuja
* *Les races de l’Europe et la composition des peuples* (1881)
* *Plastische Anatomie des menschlichen Körpers* (1886 ja 1901)
* *Lehrbuch der Entwickelungsgeschichte des Menschen* (1898)
* *Handatlas der Entwickelungsgeschichte des Menschen* (1907)

## Lähteet

## Aiheesta muualla
Aarons

**Aarons** on muun muassa seuraavien henkilöiden sukunimi:

* Bonnie Aarons (s. 1960), yhdysvaltalainen näyttelijä
* Max Aarons (s. 2000), englantilainen jalkapalloilija
* Rolando Aarons (s. 1995), jamaikalaissyntyinen englantilainen jalkapalloilija
Virtamo

**Virtamo** on muun muassa seuraavien suomalaisten henkilöiden sukunimi:

* Ertta Virtamo (1886–1955), näyttelijä
* Jorma Virtamo (s. 1946), tietoliikennetekniikan emeritusprofessori
* Keijo Virtamo (1919–2021), tietokirjailija ja toimittaja
Jean-Michel Jalinier

**Jean-Michel Jalinier** (s. 8. toukokuuta 1953) on entinen Renault Sport F1:n toimitusjohtaja. Vuonna 1996 Jean-Michel Jalinier nimitettiin General Motorsin johtajaksi ja Renault Trafic -ohjelman toimitusjohtajaksi. Vuonna 2003 hänet ylennettiin Renault Venäjän johtajaksi, ja vuonna 2009 hänestä tuli Renault Brasilian toimitusjohtaja. Hän toimi Renault Sport F1:n toimitusjohtajana vuosina 2012–2014.

## Lähteet
Kongin sukukartano

**Kongin sukukartano** () on kiinalaisen filosofin, Kungfutsen (551–479 eaa.) suvun eli Kongin klaanin kartano Qufun kaupungissa itäisessä Shandongin maakunnassa Kiinassa. 

Kungfutsen temppelin itäpuolella sijaitseva Kongin suvun kartano kehittyi pienestä temppeliin liitetystä perheen talosta aristokraattiseksi kartanoksi, jossa Kungfutsen miespuoliset jälkeläiset asuivat ja työskentelivät. 1300-luvulla syttyi tulipalo, jonka jälkeen temppeli rakennetttiin uusiksi ja siihen tehtiin keisarillisen palatsin mallin mukainen muuri. Tuolloin kartano rakennettiin uudelleen lyhyen matkan päähän temppelistä. Myöhemmin sitä laajennettiin, mutta se tuhoutui jälleen tulipalossa ja rakennettiin uudelleen 1800-luvun lopulla. Nykyään se kattaa seitsemän hehtaaria ja siellä on yhteensä noin 170 rakennusta. Kartanossa säilytetään yli 100&nbsp;000 esineen kokoelmaa. Esineistä tunnetuimpia ovat Shang- ja Zhou-dynastioiden kymmenen seremoniallista astiaa, eri aikakausina tehdyt Kungfutsen muotokuvat sekä Ming- ja Qing-dynastioiden ajalta peräisin olevat vaatteet ja päähineet. Lisäksi kartanossa säilytetään yli 60&nbsp;000 Ming- ja Qing-dynastioiden aikaista dokumenttia, joista saa tarkan kuvan kaikenlaisesta kartanossa tapahtuneesta toiminnasta yli 400 vuoden ajalta, mikä tukee Ming- ja Qing-kauden historian tutkimusta.

Unesco lisäsi kartanon maailmanperintöluetteloon yhdessä Kungfutsen temppelin ja hautausmaan kanssa  vuonna 1994.

## Lähteet
Aaron (täsmennyssivu)

**Aaron** tai **Aron** voi tarkoittaa seuraavia:

* Aaron tai Aron, etunimi
* Aaron, Raamatun henkilö, Mooseksen veli ja israelilaisten ensimmäinen ylipappi
* *[[HMS Castleton|HMS Aaron Ward]]*, nyk. HMS Castleton, alk. Yhdysvaltain laivaston Wickes-luokan hävittäjä USS Aaron Ward
* *[[PS Aaron Manby]]*, ensimmäinen rautarunkoinen merellä purjehtinut höyrylaiva

## Sukunimi
* Abe Aaron (1910–1970), kanadalainen jazzklarinetisti ja -saksofonisti
* Caroline Aaron (s. 1952), yhdysvaltalainen näyttelijä
* Daniel Aaron (1912–2016), yhdysvaltalainen kirjallisuustieteilijä
* Elaine Aron (s. 1944), yhdysvaltalainen psykologi ja psykoterapeutti
* Hank Aaron (1934–2021), yhdysvaltalainen baseballpelaaja
* Lee Aaron, alk. *Karen Lynn Greening* (s. 1962), kanadalainen laulaja ja lauluntekijä
* Michael Aaron (1899–1963), brittiläis-yhdysvaltalainen pianisti ja pianopedagogi
* Paul Aron (s. 2004), virolainen moottoriurheilija
* Ralf Aron (s. 1998), virolainen moottoriurheilija
* Raymond Aron (1905–1983), ranskalainen filosofi, sosiologi, toimittaja ja poliittinen ajattelija
* Tommie Aaron (1939–1984), yhdysvaltalainen baseballpelaaja
* Tommy Aaron (s. 1937), yhdysvaltalainen golfaaja.
Keskisuomalainen Media

**Keskisuomalainen Media Oy** on suomalainen kustannusyhtiö ja Keskisuomalainen Oyj:n tytäryhtiö.

Yhtiö syntyi 1. tammikuuta 2026 Etelä-Suomen Median, Savo-Karjalan Median, Mediasepät Oy:n ja Väli-Suomen Media Oy:n fuusioituessa Päijänne Mediaan, jonka nimi vaihdettiin ensin Uutissuomalainen Oy:ksi ja sitten Keskisuomalainen Media Oy:ksi. Yhtiö vastaa kaikkien Keskisuomalainen-konsernin uutismedioiden kustantamisesta.

## Mediat
Vuonna 2026 Keskisuomalainen Median julkaisemia medioita ovat:

* Aamuposti
* Avec
* Etelä-Saimaa
* Etelä-Suomen Sanomat
* ESS Viikko
* Forssan Lehti
* Hankasalmen Sanomat
* Heinäveden Lehti
* Helsingin Uutiset
* Hämeen Sanomat
* Hämeenlinnan Kaupunkiuutiset
* Iisalmen Sanomat
* Itä-Häme
* Itä-Savo
* Joroisten Lehti
* Juvan Lehti
* Kaakonkulma
* Kangasniemen Kunnallislehti
* Karjalainen 
* Karjalan Heili
* Karkkilalainen
* Keski-Häme
* Keskilaakso
* Keskisuomalainen
* Keski-Uusimaa
* Koillis-Savo
* Kouvolan Sanomat
* Kymen Sanomat
* Laukaa-Konnevesi
* Lieksan Lehti
* Lopen Lehti 
* Loviisan Sanomat
* Luumäen Lehti
* Länsi-Saimaan Sanomat
* Länsi-Savo
* Länsi-Uusimaa

* Länsiväylä
* Matti ja Liisa
* Miilu
* Mikkelin Kaupunkilehti
* Mäntsälän Uutiset
* Nurmijärven Uutiset
* Outokummun Seutu
* Paikallislehti Joutseno
* Parikkalan-Rautjärven Sanomat
* Perniönseudun Lehti
* Pieksämäen Lehti
* Pielavesi-Keitele
* Pielisjokiseutu
* Pitäjäläinen
* Pitäjänuutiset
* Pogostan Sanomat
* Puruvesi
* Pyhtäänlehti
* Sampo
* Savon Sanomat
* Sipoon Sanomat
* Sisä-Savo
* Sisä-Suomen Lehti
* Soisalon Seutu
* Suur-Jyväskylän Lehti
* Tamperelainen
* Uusimaa
* Uutis-Jousi
* Uutisvuoksi
* Vantaan Sanomat
* Vihdin Uutiset
* Viikkosavo
* Viispiikkinen
* Viitasaaren Seutu
* Warkauden Lehti
* Ylä-Karjala

Lisäksi Keskisuomalainen Mediaan kuuluvat radiokanavat Karjalainen Syke, Radio Keskisuomalainen, Radio Voima ja Savon Aallot.
## Lähteet
Abdurauf Fitrat

**Fitrat** (oikealta nimeltään *Abdurauf Abdurahim oʻgʻli*, 1886 Buhara – 4. lokakuuta 1938 Taškent) oli džadidisteihin kuulunut uzbekistanilainen kirjailija, tieteilijä ja poliitikko. Häntä pidetään yhtenä uzbekkien nykykirjallisuuden perustajista, mutta hän kirjoitti paljon myös persiaksi.

Fitrat syntyi kauppiasperheeseen. Hän opiskeli Mir Arabin madrasassa Buharassa, matkusteli pyhiinvaelluksen yhteydessä Turkissa, arabimaissa ja Intiassa, kävi myös Venäjällä ja jatkoi opintojaan Istanbulissa. Fitrat julkaisi ensimmäiset runokokoelmansa Turkissa vuonna 1909. Hänen varhaistuotantonsa edustaa džadidistien valistushenkistä kirjallisuutta.

Kotiin palattuaan Fitrat työskenteli opettajana ja sanomalehtimiehenä ja johti vuodesta 1915 lähtien nuorbuharalaisten vasemmistosiipeä. Vuoden 1917 helmikuun vallankumouksen jälkeen hän keskittyi poliittiseen toimintaan. Fitrat toimi 1920-luvun alussa Buharan kansantasavallan opetus- ja ulkoministerinä, kansantalousneuvoston puheenjohtajana ja muissa johtotehtävissä. Vuonna 1923 hänet siirrettiin työhön Moskovan idäntutkimusinstituuttiin. Fitratista tuli ensimmäinen uzbekkiprofessori vuonna 1926. Hän työskenteli myöhemmin Samarkandin pedagogisessa korkeakoulussa sekä Kielen ja kirjallisuuden instituutissa Taškentissa.

Fitrat oli kirjailijana ja tieteilijänä hyvin tuottelias ja monipuolinen. Hän kirjoitti yhteiskunnallista runoutta ja proosaa, näytelmiä, uskontoaiheisia ja filosofisia teoksia, oppikirjoja, kieli- ja kirjallisuutieteellisiä tutkielmia sekä harrasti myös historiaa ja musiikkitiedettä. Kaunokirjallisissa teoksissaan hän arvosteli uskonnollista ahdasmielisyyttä, kansan tietämättömyyttä, vallanpitäjien mielivaltaa ja venäläistä kolonialismia. Niistä muistetaan ehkä parhaiten satiirinen mielikuvituskertomus *Qiyomat* (”Ylösnousemus” tai ”Tuomiopäivä”, 1923) ja 1700-luvun Buharan kaanien hovia kuvaava näytelmä *Abdulfayzxon* (1924). Fitrat sijoitti teostensa tapahtumat usein historiaan tai ulkomaille kuten näytelmässä *Hind ixtilolchilari* (”Intian vallankumoukselliset”, 1923), mutta käsitteli niissä kotimaansa ajankohtaisia ongelmia.

Fitrat sopi ulkomaanmatkojensa, poliittisen taustansa ja näkemystensä perusteella erinomaisesti Stalinin vanoissa metsästettyjen porvarillisten nationalistien, panturkkilaisten, panislamistien, vastavallankumouksellisten ja kansanvihollisten kuvaukseen. Hänet pidätettiin heinäkuussa 1937 ja tuomittiin kuolemaan seuraavan vuoden lokakuussa. Fitrat rehabilitoitiin vuonna 1957, mutta hänen arvonsa kirjailijana, tieteilijänä ja ajattelijana tunnustettiin vasta Uzbekistanin itsenäistymisen jälkeen.

## Lähteet
Materiaalikemia

**Materiaalikemia** on kemian ala, joka tutkii materiaalien kemiallisia ominaisuuksia. Materiaalikemiaa tutkittaessa tutkitaan paitsi materiaalien ominaisuuksia, myös niihin vaikuttavia tekijöitä ja erilaisten aineiden rakenteiden keskinäistä vuorovaikutusta. 

## Lähteet
Pistebambuhai

**Pistebambuhai** (*Chiloscyllium punctatum*) on bambuhaihin kuuluva kalalaji. Lajia tavataan indopasifiselta merialueelta.

## Koko ja ulkonäkö
Pistebambuhai kasvaa suurimmillaan 100–150 cm pitkäksi. Laji on ruumiinmuodoltaan hoikka ja virtaviivainen. Lajin kaksi kookasta ja kolmiomaista selkäevää sijaitsevat ruumiintakaosassa. Rinta- ja vatsaevät ovat selkäeviä pienemmät, peräevä on pitkähkö ja pyrstöevä on epäsymmetrinen, ja siinä on lovi. Pistebambuhain silmät ovat kookkaat ja niiden takana on kookas hengitysaukko. Hampaat ovat pienet. Pistebambuhai on väriltään ruskehtavan harmaa. Nuorilla kaloilla on ruumiissaan kahdeksan leveää ja tummaa pystyjuovaa ja tummia pistemäisiä täpliä.

## Levinneisyys ja elintavat
Pistebambuhain luonnollinen levinneisyysalue ulottuu Intian itärannikolta Australian pohjoisrannikolle ja Japaniin. Lisäksi sitä on istutettu Floridaan. Laji elää lähellä pohjaa monenlaisissa rannikkoympäristöissä muun muassa koralliriutoilla, hiekka- ja mutapohjaisilla alueilla sekä meriruohoja kasvavilla alueilla. Kala on yöaktiivinen, ja sen ravintoon kuulluvat kalat, äyriäiset ja monisukasmadot. Pistebambuhain lisääntyy vuoden ympäri ja naaraat laskevat pitkänomaiset munakotelot merenpohjalle.

Pistebambuhaita kalastetaan ravinnoksi erityisesti Kaakkois-Aasiassa- Lisäksi sitä pidetään usein yleisöakvaarioissa. Kalastuksen vuoksi kannat ovat vähentyneet paikoittain voimakkaasti, ja kala luokitellaan silmälläpidettäväksi. Lajin kantaa uhkaa lisäksi rannikkoalueiden saastuminen.

## Lähteet
Mineraalitekniikka

**Mineraalitekniikka** on materiaalitekniikan osa-alue, joka tutkii malmien, maalajien sekä kaivannaistoiminnan jätteiden hyödyntämistä ja niihin käytettyjä tekniikoita. Mineraalitekniikkaan kuuluvat makmien ja kaivannaisjätteiden jalostaminen sekä arvomineraalien erottaminen eli rikastus. Jotkut mineraalit ovat rikastuksen jälkeen valmiita kaupalliseen käyttöön, kuten kivihiili ja kalsiitti. Malmien rikastuksella metallien jatkokäsittely, metallurgia helpottuu. Mineraalitekniikkaan kuuluu myös maalajien hienonnus, jolloin maamassa murskataan ja jauhatetaan. Tekniikkaan kuuluu myös partikkelikoon säätö, jolla mineraalit seulotaan ja luokitellaan. Tekniikkaan kuuluu myös veden poisto mineraalimassasta, jolloin massa sakeutetaan, suodatetaan ja kuivataan. Entisaikoina mineraaleja ei pystytty erottamaan niin tarkasti kuin nykisin ja täten vanhoihin kaivannaistoiminnan jätteisiin on jäänyt erottamatonta malmia. Tämän takia vanhoja kaivannaisjätteitä käsitellään uudestaan nykyisillä paremmilla tekniikoilla, jotta malmit saadaan paremmin hyödynnettyä. Tämä on hyödyllistä myös ympäristön näkökulmasta, koska näin vähennetään jätemäärää. Malmien rikastusta valmistellessa on otettava huomioon materiaalien alkuainekoostumus, maa-aineksen mineraalipitoisuus ja määrälliset suhteet sekä raekoko. Mineraalitekniikkaan kuuluvat myös mineraalituotteiden kierrätys ja kaivannaistoiminnan sivuvirtojen hyödyntäminen.

## Lähteet
Tiffany Cromwell

**Tiffany Jane Cromwell** (s. 6. heinäkuuta 1988) on australialainen maantie- ja sorapyöräilijä, joka ajaa tällä hetkellä naisten WorldTeam Canyon–SRAM Zondacrypto -joukkueessa.

## Yksityiselämä
Cromwell on ollut suhteessa suomalaisen kilpa-ajajan Valtteri Bottaksen kanssa helmikuusta 2020 lähtien.

## Lähteet
Indiumtrihydridi

**Indiumtrihydridi** eli **indaani** tai **indigaani** (InH3) on indiumin ja vedyn muodostama yhdiste. Siinä keskusatomina olevaan indiumiin on sitoutunut kolme vetyä, jotka ovat noin 120°:n kulmassa toisiinsa nähden. Indiumin ja vetyjen välisen sidoksen pituus on lähteestä riippuen 1,71–1,77 Å. Indiumtrihydridimolekyylit voivat myös liittyä toisiinsa ja muodostaa dimeerin ((InH3)2) tai trimeerin ((InH3)3).

Indiumtrihydridin muodostumislämpö on -21,4766 kJ/mol ja entropia 58,206 cal/(mol·K).

## Lähteet
* Karthikeyan, B., Sakthiraj, K. & Senthilkumar, P., 2021: Investigation of Indium Trihydride Molecule and Its Clusters Using Density Functional Theory for Semiconductor Application — *Acta Physica Polonica A*, vol. 139, no. 1, s. 14–19, doi: 10.12693/APhysPolA.139.14 

## Aiheesta muualla
Hugo Kołłątaj

**Hugo Kołłątaj** (sukunimen versioita: **Kołłontaj**, **Kołontaj** ja **Kollontaj**) (1750–1812) oli vanhan Puolan huomattavimpia uudistajia. 

Kołłątaj opiskeli Krakovan yliopistossa. Hän oli varaton ja ilman vaikutusvaltaisia suojelijoita, ja päästäkseen eteenpäin hän ryhtyi papiksi ja lähti 1770 Roomaan, jossa hän opiskeli muutamia vuosia. Puolalaista papistoa kuulematta Kołłątaj nimitettiin Krakovan kanonikoksi. Hän oli aktiivinen, sivistynyt ja ranskalaisen valistusfilosofian kannattaja, ja hänestä tuli pian Puolassa alkaneen sivistyksellisen uudistustyön johtohahmo. Vuonna 1773 hajotetun jesuiittaveljeskunnan suuri omaisuus oli Liettuan alakanslerin Joachim Chreptowiczin ehdotuksesta päätetty käyttää koululaitoksen uudistamiseen ja laajentamiseen.

Suunnitelman toteuttamiseksi asetettiin "Kansanvalistuskomitea" (Komisyn edukacyi narodowej), jota on sanottu Euroopan ensimmäiseksi kansanvalistusministeriöksi. Sen tehtäväksi tuli laatia yhtenäinen opetussuunnitelma, muuttaa latinan tilalle opetuskieleksi puola, toimittaa uudet oppikirjat ja valmistaa pappien ja munkkien tilalle maallikko-opettajia. Kołłątaj’sta tuli komitean aktiivisin jäsen. Komitean valtuutettuna hän papiston vastustuksesta huolimatta organisoi uudelleen Krakovan yliopiston, ja hänet valittiin 1782 sen rehtoriksi. Tehtävän kautta hän vaikutti merkittävällä tavalla Puolan sivistysoloihin, koska kaikki Puolan koulut olivat Krakovan yliopiston alaisia.

Pian Kołłątaj kuitenkin siirtyi politiikkaan, hallituksen jäseneksi Varsovaan. Hänen kotinsa tunnettiin "Kołłątaj’n pajan" nimellä. Siellä kokoontuivat kaikki yhteiskunnallisten ja poliittisten uudistusten kannattajat, ja siellä laadittiin kaikki edistysmieliset lentokirjaset. Kun niin sanotut nelivuotiset valtiopäivät alkoivat vuonna 1788, Kołłątaj julkaisi valtiopäivien marsalkalle Stanislaw Malachowskille osoitetut "Nimettömät kirjeet" (*Listy anonima*), joissa oli suunniteltu koko Puolan valtakunnan uudistus niin valtiomuodon, sotalaitoksen ja verotuksen kuin yhteiskunnallisen elämänkin alalla. Hänen työtään pääasiallisesti on myös 3. toukokuuta 1791 hyväksytty perustuslaki, jonka periaatteita hän oli esitellyt jo kirjassaan ''Puolan kansan valtio-oikeus" (1790).

Toukokuun 3. päivän perustuslain takia syntyneessä taistelussa, jossa venäläinen sotaväki auttoi uutta perustuslakia vastaan solmittua Targowican konfederaatiota, Kołłątaj väisti vastuuta, sillä kun konfederaation voitto jo näytti varmalta, hän ilmoittautui liittyvänsä siihen, mutta tarjous hylättiin ja hän pakeni Dresdeniin. Tadeusz Kosciuszkon nostaessa kansalaiset venäläisiä vastaan hän palasi Puolaan ja osallistui maan vapaustaisteluun hoitamalla kansallisneuvoston jäsenenä valtion varoja. Kun Kosciuszko oli menettänyt asemansa, Kołłątaj pakeni Itävaltaan, jossa hän joutui vankeuteen seitsemäksi vuodeksi. Päästyään Adam Czartoryskin avulla vapaaksi 1802 hän asettui maanviljelijäksi Volyniaan, josta hänet oli 1807 Venäjän hallituksen käskystä tarkoitus karkottaa Moskovaan, mutta hän saikin Tilsitin rauhan jälkeen vapauden ja siirtyi Varsovaan, jossa hän kuoli vähissä varoissa.

## Lähteet

## Aiheesta muualla

*
Herman Richir

**Herman Jean Joseph Richir** (4. marraskuuta 1866 Bryssel – 15. maaliskuuta 1942 Bryssel)  oli belgialainen taidemaalari. Hän maalasi mytologisia aiheita ja paljon muotokuvia. Hänen malleinaan olivat oman aikansa yläluokkaiset kuuluisuudet sekä Belgian kuningasperheen jäsenet. Hän teki myös litografioita jotka signeerasi nimellä "Hamner". 
## Elämänvaiheita
Richir aloitti taideopintonsa Gustave Biotin ja  Charles Hermansin oppilaana Sint-Joost-ten-Noden taidekoulussa. Sen jälkeen hän jatkoi opiskelua Brysselin kuninkaallisessa taideakatemiassa Jean-François Portaelsin oppilaana. Opintoja täydennettiin sekä filosofialla että kirjallisuudella.    

Pariisin Salonkiin Richir osallistui vuosina 1889 ja 1892. Brysselin maailmannäyttelyssä vuonna 1897 oli esillä Richirin töitä. Vuonna 1889 pidetyssä Gentin triennaalissa oli mukana hänen työnsä "Ward Meulenbergin perhe". Kyseinen perhemuotokuva palkittiin kultamitalilla ja se takasi Richirin maineen erinomaisena muotokuvamaalarina. Samoihin aikoihin hän teki myös nykyään unohtuneita maisemamaalauksia Limburgissa ja Kempenissä. Maalausmatkat hän teki ystävänsä taidemaalari Emile van Dorenin kanssa.  

Vuonna 1900 Richir nimitettiin Brysselin taideakatemian piirustuksenopettajaksi. Viittä vuotta vuotta myöhemmin hänestä tuli maalaustaiteen professori ja hän hoiti virkaa vuoteen 1927 saakka.   

Taideopettajana Richir halusi torjua oppilailtaan uuden taidesuuntauksen, impressionismin. Sen sijaan hän painotti ekspressiivistä värien käyttöä, runsaita värisävyjä, valoa ja hienosti käsiteltyjä materiaaleja. Lisäksi hän halusi, että maalaus herättää sen katsojassa tunteita eikä nopeita vaikutelmia. Oppilaisiinsa hänen onnistui tehdä vaikutus käymällä heidän kansaan keskustelua, eikä vain sanelua sitä mitä  pitää tehdä. Impressionistien sijaan hän kehotti oppilaitaan olemaan symbolisteja. Hänen oppilaisiinsa kuuluivat muiden muassa Louis Buisseret ja Léon Navez jotka muodostivat myöhemmin Nervia-nimisen taiteilijaryhmän.   

Richir teki uransa aikana arviolta 400 maalausta. Niitä on belgialaisissa museoissa, Sydeneyn, Budapestin ja Barcelonan taidemuseoissa sekä yksityiskokoelmissa. Osa hänen maalauksistaan katosi toisen maailmansodan aikana.    
## Lähteet

## Aiheesta muualla
* https://www.artnet.com/artists/herman-jean-joseph-richir/
* https://www.bridgemanimages.com/en/richir
Huizhou-kiina

**Huizhou** (omakielinen nimi: 徽州话) on siniittinen kieli, jota puhutaan Kiinassa, Anhuin provinssin eteläosissa. Puhuma-alue on omaleimainen alue kielen lisäksi myös kulttuurin ja historian perusteella.

Kielen katsotaan olevan elinvoimainen ja se jakautuu viiteen päämurteeseen. Sen lähimpiä sukulaiskieliä ovat muun muassa xiang-kiina. 

Kieltä kirjoitetaan kiinalaisin kirjoitusmerkein (sekä perinteisin että yksinkertaistetuin). Raamatun, tai sen osien, käännöksestä huizhouksi ei ole tarkkaa tietoa.

## Lähteet
The Party Never Ends

**The Party Never Ends** on yhdysvaltalaisen räppäri Juice Wrldin viides studioalbumi ja kolmas postuumisti julkaistu studioalbumi. Se julkaistiin 30. marraskuuta 2024 Grade A Productionsin ja Interscope Recordsin kautta. Albumin kansikuvan on suunnitellut Takashi Murakami.

Vuonna 2021 ilmoitettiin ensimmäisen kerran, että *The Party Never Ends* tulee olemaan yksi tulevista projekteista. Helmikuussa 2023 ilmoitettiin, että albumia oltiin tekemässä. Levy-yhtiö Grade A Productionsin perustaja Lil Bibby kertoi suunnitelmasta, että albumin teema olisi juhliminen. Hän oli aiemmin uhkaillut albumin tekemisen peruuttamisella, jos Juice Wrldin julkaisemattomien kappaleiden vuotaminen jatkuu.

Allmusicin Fred Thomas antoi albumille kaksi ja puoli tähteä viidestä ja kuvaili sen kappaleiden olevan kaukana Juice Wrldin parhaista. *[[Clash (lehti)|Clashin]]* Robin Murray antoi albumille arvosteluksi 5/10 ja sanoi, ettei se täysin tahraa Juice Wrldin diskografiaa, mutta ei myöskään tarjoa tarpeeksi faneille.

## Kappaleet

## Lähteet
Astrée (Q95)

**Astrée** oli Ranskan laivaston Amphitrite-luokan miinanlaskukykyinen sukellusvene ().

## Valmistus
Alus tilattiin 8. tammikuuta 1912 Rochefortin laivastontelakalta, missä köli laskettiin 25. marraskuuta. Alus laskettiin vesille 6. joulukuuta 1915, minkä jälkeen se hinattiin 1916 Le Havreen. Alus muutettiin 1916–1917 miinanlaskijaksi ja otettiin palvelukseen 10. elokuuta 1917 koeajoja varten. Se otettiin varsinaiseen palvelukseen 11. kesäkuuta 1918.

## Palvelus
Tammikuussa 1918 alus määrättiin Cherbourgin sukellusvenekeskukseen, missä koeajot jatkuivat. Alus siirrettiin Cherbourgista Touloniin hieman ennen ensimmäisen maailmansodan päättymistä ja sijoitettiin edelleen Brindisiin, mutta ei enää osallistunut sotatoimiin. Aluksen dieselmoottoreiden heikko laatu piti aluksen pääosin reservissä. Alus poistettiin palveluksesta 16. toukokuuta 1928 ja alusluettelosta 9. marraskuuta. Se korvasi 28. tammikuuta 1930 Toulonissa *Aragon* kelluvana telakanporttina. Alusta tarjottiin 25. heinäkuuta 1930 Toulonissa Société de Matériel Naval du Midille, joka lunasti sen 26. marraskuuta.

## Lähteet
*
*

### Viitteet
Ariane (Q100)

**Ariane** oli Ranskan laivaston Amphitrite-luokan sukellusvene ().

## Valmistus
Alus tilattiin 8. tammikuuta 1912 Cherbourgin laivastontelakalta, missä köli laskettiin 12. elokuuta. Alus laskettiin vesille 5. syyskuuta 1914 ja otettiin seuraavana päivänä palvelukseen koeajoja varten. Se otettiin varsinaiseen palvelukseen 20. huhtikuuta 1916.

## Palvelus
Palvelukseenoton jälkeen alus oli Adrianmerellä. Itävalta-Unkarin laivaston sukellusvene *SM U-62* (aiemmin Saksan *SM UC-27*) laukaisi Tunisian Cape Bonista itään kaksi torpedoa alukseen, joka upposi 19. kesäkuuta 1917. Saattajana olleen torpedoveneen *[[Bourrasque (N18)|Bourrasquen]]* miehistö pelasti merestä kahdeksan eloonjäänyttä.

## Lähteet
*
*

### Viitteet
Andromaque (Q101)

**Andromaque** oli Ranskan laivaston Amphitrite-luokan sukellusvene ().

## Valmistus
Alus tilattiin 8. tammikuuta 1912 Cherbourgin laivastontelakalta, missä köli laskettiin 23. lokakuuta. Alus laskettiin vesille 13. helmikuuta 1915 ja otettiin palvelukseen 22. kesäkuuta 1916.

## Palvelus
Tammikuussa 1918 alus oli Toulonissa vedenalaisen navigoinnin koulussa. Se todettiin käyttökelvottomaksi 25. lokakuuta 1926. Runkoa käytettiin 23. joulukuuta 1927 suojaamaan Toulonissa Vaubanin altaan portteja. Alus myytiin 30. toukokuuta 1928 Toulonissa M. Bruneaulle romutettavaksi, mutta se oli edelleen laivastoluettelossa myynnissä olevana tammikuussa 1929 ja tammikuussa 1930.

## Lähteet
*
*

### Viitteet
PL-10

**PL-10** on (, ), aiemmin nimellä **PL-ASR** (PiLi-Advanced Short Range), kiinalainen infrapunahakuinen lyhyen kantaman ilmataisteluohjus.

## Kehitys
PL-10-ohjuksen kehitystyö aloitettiin Kiinassa noin vuonna 2005 ja raportoitu ensimmäinen koelaukaisu tapahtui 2008. Sen jälkeen ohjus kuitenkin suunniteltiin pitkälti uudelleen. Arvioituja tuotanto-ohjuksia alettiin nähdä hävittäjien kyydissä 2011, ja ohjus otettiin Kansan vapautusarmeijan käyttöön joskus 2010-luvulla. Ohjuksen julkinen debyytti oli Zhuhain ilmailunäyttelyssä 2016. Sen jälkeen se on vähitellyn korvannut Kiinan vanhempaa PL-8B-ohjusta.

PL-10:n prototyyppi vaikuttaa melko samanlaiselta eteläafrikkalaisen A-Darter -ilmataisteluohjuksen kanssa, mikä saattaa johtua Denelin ja kiinalaisten välisestä teknologianjakamisesta 2000-luvun alussa.

PL-10 on tiettävästi ainakin yhtä kyvykäs länsimaisten vastineidensa kanssa. RUSI-instituutin mukaan PL-10 on vertailukelpoinen eurooppalaisten ASRAAM- ja IRIS-T-ohjusten kanssa ja kineettiseltä suorituskyvyltään ylivoimainen yhdysvaltalaiseen AIM-9X Sidewinderiin nähden.

## Suunnittelu
PL-10:ssä on IIR-infrapunakuvantamishakupää, joka kykenee väitetysti erottamaan oikean viholliskohteen hämäyskappaleista. Ohjus kykenee tähtäämään 90 asteen kulmassa sen kärjestä suuntautuvia kohteita, ja lentäjän kypärätähtäimen avulla konetta ei tarvitse kääntää vihollista kohti vaan lentäjän tarvitsee vain kääntää päätä. Rakettimoottori on työntövoimavektoroiva eli ohjus on hyvin liikehtimiskykyinen. Ohjuksessa saattaa olla myös mahdollisuus lukita kohde datalinkin välityksellä vasta laukaisun jälkeen.

## Mallit
* **PL-10**: Perusmalli
* **PL-10E**: Vientimalli

## Lähteet

## Aiheesta muualla
Amphitrite (Q94)

**Amphitrite** oli Ranskan laivaston Amphitrite-luokan sukellusvene ().

## Valmistus
Alus tilattiin 8. tammikuuta 1912 Rochefortin laivastontelakalta, missä köli laskettiin 25. marraskuuta. Alus laskettiin vesille 9. kesäkuuta 1914 ja otettiin palvelukseen 24. marraskuuta 1915 koeajoja varten. Alus poistettiin palveluksesta 31. elokuuta 1916 korjauksia varten, jolloin miehistö siirrettiin *[[Clorinde (Q90)|Clorindelle]]*. Koeajoja jatkettiin 9. maaliskuuta 1917. Se otettiin varsinaiseen palvelukseen 6. helmikuuta 1918.

## Palvelus
Tammikuussa 1918 alus määrättiin Bretagneen sijoitetussa sukellusvenelaivueessa, missä koeajot jatkuivat. Palvelukseen otettaessa se liitettiin Cherbourgissa olevaan laivueeseen. Dieselmoottoreiden huonon kunnon vuoksi alus sijoitettiin 1. marraskuuta 1925 rajoitettuun käyttöön. Kunnostuksen jälkeiset koeajot päättyivät toukokuussa 1927 hyväksytysti, mutta siitä huolimatta alus sijoitettiin 1. lokakuuta reserviin. Alus nimettiin 20. huhtikuuta 1928 *Amphitrite II:ksi*. Se sijoitettiin 24. tammikuuta 1931 vajaalla miehistöllä reserviin painolastitankeissa havaittujen vikojen vuoksi, mutta käyttökelvottomuus esitys hylättiin 22. kesäkuuta 1932. Alusta esitettiin 24. heinäkuuta 1935 uudelleen käyttökelvottomaksi, mikä vahvistettiin 27. elokuuta. Se myytiin 14. toukokuuta 1936 Brestissä MM L'Hermite frèresille.

## Lähteet
*
*

### Viitteet
Aréthuse (Q97)

**Aréthuse** oli Ranskan laivaston Amphitrite-luokan sukellusvene ().

## Valmistus
Alus tilattiin 8. tammikuuta 1912 Toulonin laivastontelakalta, missä köli laskettiin 14. kesäkuuta. Alus laskettiin vesille 20. huhtikuuta 1916 ja otettiin palvelukseen edellisenä päivänä koeajoja varten. Se otettiin varsinaiseen palvelukseen 10. heinäkuuta 1916.

## Palvelus
Alus oli 1916–1918 Adrianmerellä. Tammikuussa 1918 se oli Brindisissä 1. sukellusvenelaivueessa. Alus oli 1924–1925 telakalla, jolloin muun muassa propulsiojärjestelmää huollettiin ja taaemmat Drzewiecki-laukaisulaitteet korvattiin kiinteillä telineillä. Alusta esitettiin 22. joulukuuta 1926 käyttökelvottomaksi, mikä hyväksyttiin 8. maaliskuuta 1927. Se myytiin 2. toukokuuta 1929 Bizertessä MM Boccara, Scalabrino & Cielle Tunisiin romutettavaksi.

## Lähteet
*
*

### Viitteet
Artémis (Q96)

**Artémis** oli Ranskan laivaston Amphitrite-luokan sukellusvene ().

## Valmistus
Alus tilattiin 8. tammikuuta 1912 Toulonin laivastontelakalta, missä köli laskettiin 1. huhtikuuta. Alus laskettiin vesille 14. lokakuuta 1915 ja otettiin palvelukseen seuraavana päivänä koeajoja varten. Se otettiin varsinaiseen palvelukseen 8. toukokuuta 1916.

## Palvelus
Alus oli 1916–1918 Adrianmerellä. Tammikuussa 1918 se oli Brindisissä 1. sukellusvenelaivueessa. Alus oli 1923 ja joulukuusta 1924 heinäkuuhun 1925 Bizertessä telakalla, jolloin muun muassa propulsiojärjestelmää huollettiin ja taaemmat Drzewiecki-laukaisulaitteet korvattiin kiinteillä telineillä. Aluksen dieselmoottorit pettivät 19. marraskuuta 1925, joten 14. joulukuuta 1926 päätettiin poistaa alus käyttökelvottomana palveluksesta. Se poistettiin 5. toukokuuta 1927 alusluettelosta ja myytiin 6. lokakuuta MM Boccara, Scalabrino & Cielle Tunisiin.

## Lähteet
*
*

### Viitteet
Atalante (Q98)

**Atalante** oli Ranskan laivaston Amphitrite-luokan sukellusvene ().

## Valmistus
Alus tilattiin 8. tammikuuta 1912 Toulonin laivastontelakalta, missä köli laskettiin 23. syyskuuta. Alus laskettiin vesille 15. huhtikuuta 1915 ja otettiin palvelukseen edellisenä päivänä koeajoja varten. Se otettiin varsinaiseen palvelukseen 22. joulukuuta 1915.

## Palvelus
Alus oli 1916–1918 Adrianmerellä. Tammikuussa 1918 se oli Brindisissä 1. sukellusvenelaivueessa. Alus oli 1924–1925 FCM La Seynen telakalla, jolloin taaemmat Drzewiecki-laukaisulaitteet korvattiin kiinteillä telineillä ja 47 millimetrin kansitykki vaihdettiin 75 millimetrin tykkiin. Alusta esitettiin 23. maaliskuuta 1927 käyttökelvottomaksi. Alus nimettiin 20. huhtikuuta 1928 uudelleen *Atalante II:ksi*. Aluksen akut siirrettiin 4. heinäkuuta 1928 *Joësselille*. Alusta esitettiin 1. heinäkuuta 1932 uudelleen käyttökelvottomaksi, mikä hyväksyttiin 24. heinäkuuta 1935. Se myytiin 14. helmikuuta 1936 Bizertessä MM Boccara, Scalabrino & Cielle Tunisiin romutettavaksi.

## Lähteet
*
*

### Viitteet
Pekka Aschan (leipuri)

**Petter Erik (Pekka) Aschan** (1890 Viipuri – 1959 Turku) oli suomalainen kondiittorimestari. Hän perusti vuonna 1928 Anni Aschanin kanssa Aschanin leipomon ja konditorian Turun Brahenkadulle.
## Lähteet
Fayetten piirikunta (Georgia)

**Fayetten piirikunta** () on Yhdysvaltojen Georgian osavaltiossa sijaitseva piirikunta. Sen väkiluku oli 119&nbsp;194 vuonna 2020. Piirikunnan hallintokeskus on Fayettevillen kaupunki, ja suurin kaupunki on Peachtree City. Piirikunta on perustettu vuonna 1821, ja se on nimetty Gilbert du Motier de Lafayetten mukaan. Piirikunta sijaitsee Atlantan metropolialueella.

## Väestö
Vuoden 2020 väestönlaskennassa Fayetten piirikunnan asukasluku oli 119&nbsp;194. Asukkaista valkoisia oli 58,5&nbsp;%, mustia 24,8&nbsp;%, aasialaisia 5,4&nbsp;% ja alkuperäisasukkaita 0,3&nbsp;%. Asukkaista 3,3&nbsp;% kuului johonkin muuhun rotuun ja 7,6&nbsp;% kuului kahteen tai useampaan rotuun. 8,0&nbsp;% oli hispaanoja tai latinoita mistä tahansa rodusta. 15,4&nbsp;% asukkaista puhui kotonaan jotain muuta kieltä kuin englantia ja 11,4&nbsp;% oli syntynyt ulkomailla.

## Lähteet

## Aiheesta muualla
Void

**Void** voi tarkoittaa seuraavia:
* void, useiden ohjelmointikielien tyyppijärjestelmän ominaisuus
* Void Linux, Linux-jakelu
* *[[Enter the Void]]*, vuoden 2009 elokuva
* *[[Dark Void]]*, vuoden 2010 videopeli
* *[[Return to the Void]]*, Shape of Despairin albumi
* Romeo Void, uuden aallon punk-yhtye
* Void, hardcore-punk -yhtye
* "Void Star", Circlen single
Void (tietotekniikka)

**Void** tarkoittaa useissa ohjelmointikielissä joko että parametria ei ole annettu tai sille ei ole määritelty tyyppijärjestelmän mukaista tyyppiä: `void` voi olla mitä vain tyyppiä tai se on epätäydellinen tyyppi tai tyhjä joukko. Aliohjelman paluutyyppinä `void` voi tarkoittaa, että mitään ei palauteta. Osoittimena `void*` voi tarkoittaa osoitinta, joka osoittaa mihin tahansa tyyppiin. Eri kielet eroavat täten käsittelyssä. 

Vastaavanlainen konsepti on jos käytetään `null` tai `nil` arvoa, jolloin muuttuja on määritelty mutta sillä ei ole kelvollista tunnettua arvoa.

## Katso myös
* Tyhjä (ohjelmointi)

## Lähteet
Amaranthe (Q99)

**Amaranthe** oli Ranskan laivaston Amphitrite-luokan miinanlaskukykyinen sukellusvene ().

## Valmistus
Alus tilattiin 8. tammikuuta 1912 Toulonin laivastontelakalta, missä köli laskettiin 3. joulukuuta. Alus laskettiin vesille 11. marraskuuta 1915, minkä jälkeen se hinattiin 1916 Le Havreen. Alus muutettiin 1916–1917 miinanlaskijaksi ja otettiin palvelukseen maaliskuussa 1917 koeajoja varten. Se otettiin varsinaiseen palvelukseen 14. tammikuuta 1918.

## Palvelus
Alus lähetettiin Cherbourgista Touloniin, missä sitä oli tarkoitus sijoittaa edelleen Brindisiin. Tammikuussa 1918 se liitettiin Brindisiin sijoitettuun 1. sukellusvenelaivueeseen. Alus oli oli elokuusta marraskuuhun 1918 Adrianmerellä. Propulsiojärjestelmästä ilmoitettiin 25. lokakuuta 1918 lukuisia vikoja. Alusta esitettiin 31. elokuuta 1919 käyttökelvottomaksi, mitä ei hyväksytty 16. lokakuuta. Dieselmoottorit olivat 1925 erittäin heikossa kunnossa, minkä vuoksi alus poistettiin laivastoluettelosta 3. helmikuuta 1925. Aluksen akut siirrettiin maihin ja torpedoputket siirrettiin *[[Dupuy de Lôme (Q105)|Dupuy de Lômelle]]* ja *[[Sané (Q106)|Sanéelle]]*. Dieselmoottorit toimitettiin hävitettäviksi. Alus sijoitettiin myyntiin Toulonissa, minkä jälkeen runko oli 23. lokakuuta 1927 tukemassa Vaubanin altaan portteja. Alus myytiin 30. toukokuuta 1928 M. Bruneaulle Touloniin.

## Lähteet
*
*

### Viitteet
Kolmodin

**Kolmodin** on muun muassa seuraavien henkilöiden sukunimi:

* Erik Kolmodin (1630-luvulla–1665), Suomessa toiminut ruotsalainen näytelmäkirjailija
* Israel Kolmodin (1643–1709), ruotsalainen teologi ja virsirunoilija
* Olof Kolmodin (1690–1753),  ruotsalainen luterilainen pappi ja virsirunoilija
Cícero Moraes

**Cícero Moraes** (s. 13. marraskuuta 1982 Chapecó) on brasilialainen 3D-suunnittelija ja tutkija. Hän on saanut kansainvälistä tunnustusta työstään oikeuslääketieteellisessä kasvojen rekonstruktiossa, historiallisten ja uskonnollisten hahmojen kasvojen digitaalisessa palauttamisessa sekä ihmisille ja eläimille tarkoitettujen 3D-tulostettujen proteesien suunnittelussa.

Moraes on muun muassa luonut digitaalisen kasvojen rekonstruktion Egyptin faaraolle Amenhotep III:lle sekä joulupukin historiallisen esikuvan Nikolauksen kasvoista. Lisäksi Moraes on osallistunut useisiin 3D-tulostettujen proteesien projekteihin, joissa on tehty loukkaantuneiden eläinten (esimerkiksi kilpikonna ja papukaija) hoitoon tarvittavia proteeseja.

## Lähteet

## Aiheesta muualla

* Kotisivu
Huainanzi

**Huainanzi** (kiinaksi 淮南子, pinyin *Huáinánzǐ*) on varhaisen Kiinan filosofinen teos, joka koottiin läntisen Han-dynastian aikana. Teos esiteltiin keisarille vuonna 139 eaa. Huainanzi on synkretistinen teksti, jossa yhdistyvät taolaisen, kungfutselaisen ja legalistisen ajattelun piirteet sekä kosmologiset ja luonnonfilosofiset näkemykset.

## Tausta

Huainanzi laadittiin Huainanin ruhtinaan Liu Anin (劉安, n. 179–122 eaa.) hovissa toimineen oppineiden ryhmän toimesta. Teos ei ole yhden kirjoittajan laatima, vaan koostuu useista filosofisista esseistä, jotka heijastavat varhaisen Han-dynastian ajan intellektuaalista ilmapiiriä. Liu An esitteli teoksen Han-dynastian keisarille, ja sen tarkoituksena oli toimia hallintoa ja hallitsijuutta käsittelevänä opastuksena.

## Rakenne

Huainanzi koostuu 21 luvusta, jotka käsittelevät muun muassa kosmologiaa, metafysiikkaa, hallintoa, etiikkaa, ihmisen luontoa sekä tiedon ja viisauden luonnetta. Teos pyrkii esittämään kokonaisvaltaisen maailmankuvan, jossa luonnon järjestys (Dao), kosminen rakenne ja yhteiskunnallinen hallinto ovat keskenään yhteydessä. Lisäksi lähestymällä metafysiikkaa ja kosmologiaa pohjimmiltaan rationaalisessa hengessä teksti valmisteli rationalistisen uustaolaisuuden syntyä. 

Teksti sisältää runsaasti viittauksia ja lainauksia varhaisemmista kiinalaisista klassikoista, kuten *[[Daodejing|Daodejingistä]]* ja *[[Zhuangzi (kirja)|Zhuangzista]]*, sekä konfutselaisesta kirjallisuudesta. Tämä tekee Huainanzista keskeisen lähteen varhaisen kiinalaisen filosofian synkretistisen luonteen tutkimuksessa.

## Sisältö

## Filosofinen suuntaus

Huainanzi liitetään usein taolaisuuteen, mutta se ei edusta yksinomaan yhtä filosofista koulukuntaa. Teoksessa korostetaan *[[wu wei]]* -periaatetta, jota kuvataan toimintana, joka on sopusoinnussa luonnon prosessien kanssa. Samalla tekstissä hyväksytään aktiivinen hallinto ja yhteiskunnallinen järjestys, mikä erottaa sen varhaisemmasta filosofisesta taolaisuudesta.

Huainanzi edustaa Han-kaudelle ominaista filosofista synkretismiä, jossa eri ajattelusuuntauksia yhdistetään kokonaisvaltaiseksi maailmankuvaksi. 

## Merkitys

Huainanzi on merkittävä lähde varhaisen keisarillisen Kiinan kosmologian, poliittisen ajattelun ja filosofian tutkimuksessa. Teos vaikutti myöhempään kiinalaiseen ajatteluun erityisesti hallitsijuutta, moraalia sekä luonnon ja yhteiskunnan välistä suhdetta koskevissa kysymyksissä.

## Käännökset ja tutkimus

Huainanzia on käännetty osittain useille länsimaisille kielille. Ensimmäinen laaja ja kommentoitu englanninkielinen käännös julkaistiin vuonna 2010, ja se on keskeinen lähde nykyisessä Huainanzi-tutkimuksessa.

## Lähteet
* 
* 
* 
* Major, John S.; Queen, Sarah A.; Meyer, Andrew S.; Roth, Harold D. (toim.) (2010). *The Huainanzi: A Guide to the Theory and Practice of Government in Early Han China*. New York: Columbia University Press.
* 

### Viitteet
Void Linux

**Void Linux** on riippumaton Linux-jakelu, joka käyttää omaa XBPS-paketinhallintajärjestelmää. Paketinhallinta käyttää yhdistelmää binääritiedostoja ja lähdekoodia, jonka tarkoituksena on helpottaa asennuksia ja uudelleen kääntämistä. Jakelussa on oma init-järjestelmä runit.

Jakelun aloitti entinen NetBSD-kehittäjä Juan Romero Pardines vuonna 2008.

## Lähteet
Gustaf Kolthoff

**Gustaf Isak Kolthoff** (1845 – 1913) oli ruotsalainen eläintieteilijä ja tutkimusmatkailija. Hän oli erityisesti lintujen tuntija. Hän oli vuodesta 1878 Uppsalan yliopiston eläintieteellisen museon konservaattori. Hän teki tutkimusmatkoja 1872 Islantiin ja Färsaarille, 1883 Grönlantiin, 1887 Norjan Jäämeren rannikolle, 1898 Huippuvuorille, 1900 Huippuvuorille ja Koillis-Grönlantiin. 

Kolthoff perusti ja järjesti 1893 Tukholman Djurgårdeniin Biologisen museon, joka sisältää Skandinavian nisäkkäät ja linnut, noin 3&nbsp;000 täytettyä yksilöä luonnollisessa ympäristössään. Hän järjesti myös Turun Biologisen museon.

Kolthoff vihittiin kunniatohtoriksi Linné-juhlissa Uppsalassa 1907.

## Julkaisuja
* *Nordens fåglar* (1895–1899)
* *Zur Herbstwanderung der nordischen Sumpfvögel* (1897)
* *Bidrag till kännedom om norra polartrakternas däggdjur och fåglar* (1903)
*  *Om förändringar i svenska fågelfaunan under det sist förflutna halfseklet* (1907)
* *Vårt villebråd*
* *Minnen från mina vandringar i naturen* (1897)
* *Ur djurens lif* (1899-1901)
** *Kuvauksia eläinten elämästä. 1*, suomentanut Aini Collin. Tampere : Hämeen kirjakauppa, 1905
* *Til Spetsbergen och nordöstra Grönland : natur- och djurlifsskildringar* (1901)
* *Djur och blommor*

## Lähteet

## Aiheesta muualla
Kaesongin historialliset monumentit

**Kaesongin historialliset monumentit** ovat Kaesongin kaupungissa, Pohjois-Korean eteläosassa sijaitsevia historiallisia muistomerkkejä, jotka ovat peräisin Goryeo-dynastian ajalta 900–1300-luvuilta.	

Monumentit muodostavat Unescon kulttuuriperintökohteen vuodesta 2013. Kohde koostuu 12 erillisestä osasta. Entisen pääkaupungin Kaesongin asemakaava, sen palatsit, hautakompleksi, puolustusmuurit ja portit ilmentävät alueen historian ratkaisevan aikakauden poliittisia, kulttuurisia, filosofisia ja henkisiä arvoja. Muistomerkkeihin kuuluu myös tähtitieteellinen ja meteorologinen observatorio, kaksi koulua (joista toinen on omistettu kansallisten virkamiesten kouluttamiseen) ja muistosteelejä. Kohde todistaa Itä-Aasian siirtymisestä buddhalaisuudesta uuskungfutselaisuuteen. Buddhalaisten, kungfutselaisten ja taolaisten arvojen sulautuminen yhteen näkyy näiden muistomerkkien arkkitehtuurissa.

## Lähteet
Cherokeen piirikunta (Georgia)

**Cherokeen piirikunta** () on Yhdysvaltojen Georgian osavaltiossa Atlantan suurkaupunkialueella sijaitseva piirikunta. Sen väkiluku oli 266&nbsp;620 vuonna 2020. Piirikunnan hallintokeskus on Cantonin kaupunki, ja suurin kaupunki on Woodstock. Piirikunta on perustettu vuonna 1831, ja se on saanut nimensä cherokee-intiaaneilta.

## Väestö
Vuoden 2020 väestönlaskennassa Cherokeen piirikunnan asukasluku oli 266&nbsp;620. Asukkaista valkoisia oli 76,8&nbsp;%, mustia 6,7&nbsp;%, aasialaisia 2,1&nbsp;% ja alkuperäisasukkaita 0,5&nbsp;%. Asukkaista 4,7&nbsp;% kuului johonkin muuhun rotuun ja 9,2&nbsp;% kuului kahteen tai useampaan rotuun. 12,0&nbsp;% oli hispaanoja tai latinoita mistä tahansa rodusta. 13,4&nbsp;% asukkaista puhui kotonaan jotain muuta kieltä kuin englantia ja 10,1&nbsp;% oli syntynyt ulkomailla.

## Lähteet

## Aiheesta muualla
Kŭmgangsan

**Kŭmgangsan** () on 1&nbsp;638 metriä korkea vuori Pohjois-Koreassa, Gangwonin maakunnassa. 

Kŭmgangsan-vuorta on pitkään pidetty poikkeuksellisen kauniina paikkana, joka tunnetaan lähes valkoisista graniittihuipuistaan, syvistä laaksoistaan ja vesiputouksistaan. Tämä pyhä vuori on vuoristobuddhalaisuuden keskeinen paikka, jonka perinteet ulottuvat 400-luvulle. Tässä kulttuurimaisemassa on muinaisia erakkomajoja, temppeleitä, stupoja ja kiviveistoksia. Kolme temppeliä on edelleen toiminnassa osoituksena vuosisatojen ajan jatkuneesta buddhalaisuuden harjoittamisesta, jossa aineellinen ja aineeton kulttuuriperintö ovat kiinteässä yhteydessä maisemaan. Vuori on Unescon maailmanperintöluettelossa vuodesta 2025.

## Lähteet
Croisy-sur-Andelle

**Croisy-sur-Andelle** on kunta Pohjois-Ranskassa Seine-Maritimen departementissa Normandian alueella. Se sijaitsee Andellejoen varrella, noin 25 kilometriä Rouenin kaupungista itään.

Kunnan vuonna 1261 rakennettu kirkko tuhoutui ja korvattiin nykyisellä Notre-Damen kirkolla 1600-luvulla. Se on tehty kivestä ja piikivestä, ja siinä on neliönmuotoinen kellotorni. Kirkon keskilaiva on 12 metriä leveä.

## Lähteet

## Aiheesta muualla
Tiger Stadium

**Tiger Stadium** on Louisianan osavaltionyliopiston (LSU) kampuksella Baton Rougessa, Louisianassa sijaitseva jalkapallostadion, joka on toiminut LSU Tigers -jalkapallojoukkueen kotikenttänä sen avajaisesta lähtien vuonna 1924. Stadion rakennettiin alun perin 12&nbsp;000 hengen katsojakapasiteetilla osana yliopiston urheilutiloja. Nykyisin stadionin katsojakapasiteetti on 102&nbsp;321 katsojaa. Stadion on saanut lempinimen "Death Valley" () erityisen uhkaavan ja metelöivän tunnelmansa vuoksi. Stadion on yliopistojalkapallon viidenneksi suurin stadion.

## Lähteet
Beaver Stadium

**Beaver Stadium** on Pennsylvanian osavaltionyliopiston kampuksella University Parkissa, Pennsylvaniassa sijaitseva jalkapallostadion. Se toimii ensisjaisesti Penn State Nittany Lions -jalkapallojoukkueen kotikenttänä.

Hevosenkengän muotoinen stadion avattiin vuonna 1960 alunperin 46&nbsp;284 katsojan kapasiteetilla. Stadion on nimetty James A. Beaverin mukaan, joka oli 1800-luvulla Pennsylvanian kuvernööri ja yliopiston hallituksen jäsen.

Stadionin nykyinen katsojakapasiteetti on 106&nbsp;572 katsojaa, mikä tekee siitä yliopistojalkapallon toiseksi suurimman ja maailman neljänneksi suurimman jalkapallostadionin.

## Lähteet
Ohio Stadium

**Ohio Stadium** on Ohion osavaltionyliopiston kampuksella Columbuksessa, Ohiossa sijaitseva jalkapallostadion. Se toimii ensisjaisesti Ohio State Buckeyes -jalkapallojoukkueen kotikenttänä. Stadionin katsojakapasiteetti on 102&nbsp;780 katsojaa, mikä tekee siitä yliopistojalkapallon kolmanneksi suurimman ja maailman viidenneksi suurimman jalkapallostadionin.

Stadion on valmistunut vuonna 1922 ja stadion oli ensimmäinen pysyvä kotikenttä Ohio Staten jalkapallojoukkueelle. Ohio Stadium on ollut National Register of Historic Places -rekisterissä vuodesta 1974 lähtien, ja sitä pidetään ikonisen arkkitehtuurinsa ja roolinsa ansiosta merkittävänä osana yliopistojalkapallon historiaa.

## Lähteet